**ການອັບເດດທີ່ເປັນໄປsໄດ້ສຳລັບປະເພດຂໍ້ມູນ**

ປະຊາຊົນຄວນເບິ່ງເຫັນຕົນເອງ ແລະ ຊຸມຊົນຂອງເຂົາເຈົ້າໃນຂໍ້ມູນກ່ຽວກັບລະບົບການບໍລິການດ້ານການພັດທະນາຈຸດບົກຜ່ອງຂອງຄາລິຟໍເນຍ. ຂໍ້​ມູນ​ນີ້​ຄວນ​ໄດ້​ຮັບ​ການ​ເກັບ​ກໍາ​ສະ​ຫມໍ່າ​ສະ​ເຫມີ ​ແລະ ​ຈັດເປັນປະ​ເພດ​. ເພື່ອສືບຕໍ່ປັບປຸງຄຸນນະພາບ ແລະ ຄວາມສອດຄ່ອງຂໍ້ມູນຂອງຄາລິຟໍເນຍ, ພະແນກບໍລິການດ້ານການພັດທະນາຂອງລັດຄາລິຟໍເນຍ (ພະແນກ) ກໍາລັງຊອກຫາຂໍ້ມູນຂອງທ່ານກ່ຽວກັບການອັບເດດທີ່ເປັນໄປໄດ້ຕໍ່ການເກັບກຳຂໍ້ມູນໃນປະເພດຕໍ່ໄປນີ້:

1. ເຊື້ອຊາດ ແລະ ຊົນເຜົ່າ
2. ພາສາທີ່ຕ້ອງການ
3. ບ່ອນທີ່ປະຊາຊົນອາໄສຢູ່ (ຍັງເອີ້ນວ່າ "ກົດລະບຽບທີ່ຢູ່ອາໄສ")
4. ທັດສະນະທາງເພດ ແລະ ເອກະລັກທາງເພດ
5. ສະຖານະທາງດ້ານກົດໝາຍ (ຂໍ້ມູນທີ່ໃຊ້ເພື່ອລະບຸຜູ້ສະຫງວນ, ສົ່ງເສີມຊາວໜຸ່ມ ແລະ ບຸກຄົນອື່ນໆ)

ການອັບເດດທີ່ເປັນໄປໄດ້ເຫຼົ່ານີ້ໄດ້ຖືກພັດທະນາໂດຍພິຈາລະນາກົດຫມາຍຂອງລັດຄາລິຟໍເນຍ ແລະ ກົດລະບຽບຂອງລັດຖະບານກາງ, ມາດຕະຖານຂອງລັດຖະບານກາງທີ່ໃຊ້ໂດຍສໍານັກງານສໍາມະໂນຄົວ ແລະ ສູນບໍລິການ Medicare ແລະ Medicaid (CMS), ຂໍ້ມູນປະຊາກອນຂອງພະແນກການເງິນຂອງຄາລິຟໍເນຍ, ການກວດສອບຂອງລັດ ແລະ ລັດຖະບານກາງຂອງອົງການຂອງລັດອື່ນໆ, ການບໍລິການສຸຂະພາບ ແລະ ມະນຸດ (California Health and Human Services, CalHHS) ແຜນງານການແລກປ່ຽນຂໍ້ມູນ (Data Exchange Framework) ສໍາລັບຂໍ້ມູນການດູແລສຸຂະພາບ, ຄວາມພະຍາຍາມໃນການເຂົ້າເຖິງພາສາຂອງທັງສອງອົງກອນສຸຂະພາບ ແລະ ການບໍລິການມະນຸດຂອງລັດຄາລິຟໍເນຍ ແລະ ອົງກອນປະຕິບັດການຂອງລັດຖະບານ ແລະ ຂໍ້ມູນທີ່ໄດ້ຍິນໃນລະຫວ່າງກອງປະຊຸມໃນຊຸມຊົນຕ່າງໆທີ່ບໍ່ກ່ຽວຂ້ອງກັບຄໍານິຍາມຂໍ້ມູນ. ເອກະສານເຫຼົ່ານີ້ແມ່ນເພື່ອຈຸດປະສົງເພື່ອການປະກອບຄວາມເຫັນ ແລະ ບໍ່ແມ່ນບັນດາຂໍ້ສະເຫນີຈາກພະແນກ.

**ເອກະສານແຕ່ລະສະບັບສາມາດດາວໂຫຼດໄວ້ໃນຄອມພິວເຕີຂອງທ່ານເອງໄດ້. ພວກ​ເຮົາ​ຍິນ​ດີ​​ຮັບ​ຄໍາ​ຄິດເຫັນ​, ຄໍາ​ແນະ​ນໍາ​ ແລະ​ ຄວາມ​ກັງ​ວົນ​ຂອງ​ທ່ານ​ກ່ຽວ​ກັບ​ເລື່ອງ​ໃດ​ຫນຶ່ງ​ ຫຼື​ ທຸກປະເພດ​.** ກະລຸນາສົ່ງຂໍ້ມູນຂອງທ່ານທາງອີເມວໄປທີ່ [dtf@dds.ca.gov](mailto:dtf@dds.ca.gov), ເຊິ່ງເປັນບັນຊີອີເມວທີ່ໃຊ້ໂດຍໜ່ວຍງານຂໍ້ມູນຂອງພະແນກ. ພວກເຮົາຍັງວາງແຜນທີ່ຈະຈັດສຳມະນາຜ່ານເວບໃນອະນາຄົດ ແລະ ກອງປະຊຸມທັງໄກເພື່ອເກັບກໍາຂໍ້ມູນຄຳຄິດເຫັນ. ຂໍ້ມູນທີ່ໄດ້ຮັບໃນທ້າຍເດືອນເມສາ 2024 ຈະຖືກນຳມາພິຈາລະນາ.

ເມື່ອຂໍ້ມູນທີ່ຈະເກັບກໍາໃນປະເພດເຫຼົ່ານີ້ໄດ້ຖືກອັບເດດ, DDS ຈະເຮັດວຽກຮ່ວມກັບຄູ່ຮ່ວມງານທ້ອງຖິ່ນເພື່ອປັບປຸງລະບົບຂໍ້ມູນ, ຝຶກອົບຮົມພະນັກງານຂອງສູນພາກພື້ນ ແລະ ສະຫນອງອຸປະກອນການສຶກສາໃຫ້ແກ່ສະມາຊິກໃນຊຸມຊົນ. ຄາດວ່າຈະມີຄຸນນະພາບ ແລະ ຄວາມສອດຄ່ອງຂອງຂໍ້ມູນຂອງຄາລິຟໍເນຍຈະປັບປຸງຕາມການເວລາຫຼັງຈາກການປ່ຽນແປງເຫຼົ່ານີ້. ທຸກຄົນຍົງສືບຕໍ່ມີສິດທີ່ຈະເຫັນຂໍ້ມູນທີ່ເກັບກ່ຽວກັບພວກເຂົາ ແລະ ສິດຄວາມເປັນສ່ວນຕົວຂອງເຂົາເຈົ້າຈະບໍ່ປ່ຽນແປງ.

ທ່ານສາມາດໃຫ້ຄໍາຄິດເຫັນໃນປະເພດໃດຫນຶ່ງ ຫຼື ທຸກປະເພດເຫຼົ່ານີ້. ຂອບໃຈລ່ວງໜ້າສຳລັບການປະກອບສ່ວນຂອງທ່ານໃນການປັບປຸງຂໍ້ມູນຂອງຄາລິຟໍເນຍ ເພື່ອໃຫ້ມັນສະທ້ອນເຖິງບຸກຄົນ, ຄອບຄົວ ແລະ ຊຸມຊົນໄດ້ດີຂຶ້ນ.

ນີ້ແມ່ນບາງແນວຄິດທີ່ຕ້ອງພິຈາລະນາ ເມື່ອທ່ານໃຫ້ຂໍ້ມູນກ່ຽວກັບການປ່ຽນແປງທີ່ອາດເກີດຂື້ນ:

1. ເອກະສານນີ້ປະກອບດ້ວຍການປ່ຽນແປງທີ່ເປັນໄປໄດ້. ທ່ານສາມາດແນະນໍາການປ່ຽນແປງອື່ນໆ ທີ່ເປັນໄປໄດ້.
2. ການປ່ຽນແປງທີ່ເປັນໄປໄດ້ໃນເອກະສານນີ້ແມ່ນກ່ຽວກັບຂໍ້ມູນ "ສິ່ງ" ທີ່ຖືກເກັບກຳ, ບໍ່ແມ່ນ "ວິທີການ" ທີ່ຈະເກັບກຳ.
3. ປະຊາຊົນຄວນສາມາດເລືອກວິທີການລະບຸຕົວຕົນໄດ້.
4. ປະຊາຊົນຄວນມີທາງເລືອກຫຼາຍກວ່າຫນຶ່ງຕົວເລືອກໃນການອະທິບາຍຕົນເອງ.
5. ຂໍ້ມູນລາຍລະອຽດສາມາດລວມເຂົ້າກັນເປັນປະເພດໃຫຍ່ຂຶ້ນ ເພື່ອສືບຕໍ່ປົກປ້ອງຄວາມເປັນສ່ວນຕົວຂອງບຸກຄົນ ແລະ ເຮັດໃຫ້ການລາຍງານງ່າຍຂຶ້ນ.
6. ມີຫຼາຍປະເພດສາມາດເຮັດໃຫ້ເຂົ້າໃຈ ຫຼື ຕອບສະໜອງໄດ້ຍາກ.